 

Summer school

Filološki fakultet, Univerzitet Crne Gore

**REFLAME YOUR ITALIAN – *ITALIANO PER I MEDIATORI LINGUISTICO-CULTURALI IN MONTENEGRO* (A2+/B1)**

**Ljetnja škola jezika struke**

Intenzivni kurs Italijanskog jezika za međujezičke i međukulturne posrednike – nivo A2+/B1

**Ciljna grupa:**

Kurs je namijenjen prevashodno studentima Filološkog fakulteta i Fakulteta za turizam i hotelijerstvo, ali i svim ostalim studentima Univerziteta Crne Gore koji žele da unaprijede svoje znanje italijanskog jezika i da se osposobe za praktičnu upotrebu italijanskog jezika na nivou B1 (niži srednji nivo) prije svega u oblasti turizma i međukulturne saradnje.

**Preduslov za upis na kurs:** poznavanje italijanskog jezika na nivou A2 (viši početni nivo)

**Ishodi kursa:**

Po odslušanom i uspješno završenom kursu student će biti u mogućnosti da:

1. Pokaže komunikativnu kompetenciju iz italijanskog jezika na nivou A2+/B1 ZEROJ-a, s posebnim akcentom na različite komunikativne situacije vezane za poslovni ambijent iz oblasti turizma i kulture (ugostiteljski objekti, turističke agencije, muzeji…);
2. Proizvede jednostavne pismene i usmene tekstove na teme obrađivane u okviru kursa: da predstavi svoj profesionalni razvoj, učestvuje u razgovoru za posao, vodi formalnu i neformalnu korespondenciju, vodi formalne telefonske razgovore, daje instrukcije, napiše/sastavi: CV, konkretnu turističku ponudu za putovanje ili izlet, tradicionalni meni i sl.;
3. Na jednostavan način objasni (kulturološke) sličnosti i razlike na različitim nivoima italijanskog i crnogorskog savremenog društvenog života, kao i tradicije i običaja i da o njima diskutuje;
4. Koristi onlajn resurse na italijanskom i crnogorskom jeziku u cilju produbljivanja tema važnih za oblast turizma i kulture.